13.12.2022
MT
Il-Ġurnal Uffiċjali tal-Unjoni Ewropea
L 319/55
(4)
Il-Phytophthora ramorum (iżolati tal-UE) Werres, De Cock & Man in ‘t Veld ġie elenkat fil-Partijiet D u J tal-Anness IV tar-Regolament ta’ Implimentazzjoni (UE) 2019/2072 fir-rigward tal-materjal tal-propagazzjoni tal-pjanti ornamentali u tal-materjal tal-propagazzjoni tal-pjanti tal-frott u tal-pjanti tal-frott maħsuba għall-produzzjoni talfrott rispettivament, minħabba li jissodisfa r-rekwiżiti biex jiġi elenkat bħala RNQP.
Għalhekk huwa ġġustifikat li dak il-pest jiġi elenkat fl-Anness tad-Direttiva 93/49/KEE u fl-Anness II tad-Direttiva ta’ Implimentazzjoni 2014/98/UE.
(5)
Jeħtieġ ukoll li jiġu inklużi miżuri fid-Direttiva ta’ Implimentazzjoni 2014/98/UE kontra l-preżenza tal-Phytophthora ramorum (iżolati tal-UE) Werres, De Cock & Man in ‘t Veld fuq ċerti pjanti għat-tħawwil użati bħala materjal talpropagazzjoni tal-pjanti tal-frott u pjanti tal-frott maħsuba għall-produzzjoni tal-frott.
(6)
Il-Candidatus Phytoplasma australiense Davis et al.
ġie elenkat bħala pest ta’ kwarantina fl-Unjoni fl-Anness II tarRegolament ta’ Implimentazzjoni (UE) 2019/2072 u tneħħa mil-lista tal-RNQPs tal-Anness IV ta’ dak ir-Regolament.
Għalhekk, jenħtieġ li dak il-pest jitneħħa wkoll mil-lista tal-RNQPs tal-Anness I tad-Direttiva ta’ Implimentazzjoni 2014/98/UE u mill-Anness IV ta’ dik id-Direttiva fir-rigward tal-materjal tal-propagazzjoni talpjanti tal-frott u tal-pjanti tal-frott maħsuba għall-produzzjoni tal-frott tal-Fragaria L.
(7)
Id-Direttiva ta’ Implimentazzjoni 2014/98/UE tistabbilixxi r-rekwiżit li l-materjal prebażiku, bażiku, iċċertifikat u Conformitas Agraria Communitatis (CAC), permezz ta’ spezzjoni viżwali fil-faċilitajiet, l-għelieqi u l-lottijiet, għandu jinstab ħieles mill-RNQPs elenkati fl-Annessi I u II ta’ dik id-Direttiva, u soġġett għar-rekwiżiti tal-Anness IV, firrigward tal-ġeneru jew tal-ispeċi kkonċernata.
(8)
Sabiex tiġi żgurata l-konsistenza mar-Regolament ta’ Implimentazzjoni (UE) 2019/2072 fir-rigward taż-żoni stabbiliti bħala ħielsa mill-pesti, eċċezzjoni mir-rekwiżit għall-ispezzjoni viżwali, għall-kampjunar u għall-ittestjar ta’ materjal prebażiku, bażiku, iċċertifikat u CAC jenħtieġ li tiġi introdotta wkoll fid-Direttiva ta’ Implimentazzjoni 2014/98/UE.
(9)
Id-Deċiżjoni ta’ Implimentazzjoni tal-Kummissjoni (UE) 2017/925 (7) awtorizzat temporanjament lil ċerti Stati Membri biex jiċċertifikaw materjal prebażiku li jappartjeni għal ċerti speċijiet ta’ pjanti tal-frott u li jiġi prodott fl-għelieqi fil-miftuħ f’kundizzjonijiet mingħajr protezzjoni mill-insetti.
L-awtorizzazzjoni li ngħatat lil Franza f’dan ir-rigward skadiet fil-31 ta’ Diċembru 2018.
Il-parti “ir-rekwiżiti għas-sit tal-produzzjoni, għall-post talproduzzjoni, jew għaż-żona” fit-Taqsima 4 tal-Anness IV tad-Direttiva ta’ implimentazzjoni 2014/98/UE, firrigward tal-materjal prebażiku tas-Cydonia oblonga Mill.
jenħtieġ għalhekk li titħassar biex tirrifletti l-iskadenza talvalidità ta’ dik l-awtorizzazzjoni.
(10)
Mill-adozzjoni tad-Direttiva ta’ implimentazzjoni 2014/98/UE, l-esperjenza tal-Istati Membri wriet li l-miżuri kontra l-Candidatus Phytoplasma pyri Seemüller & Schneider għall-iskwalifika ta’ lottijiet sħaħ ta’ materjal tal-propagazzjoni tal-pjanti tal-frott u ta’ pjanti tal-frott mill-kummerċjalizzazzjoni mal-identifikazzjoni ta’ materjal ta’ propagazzjoni u ta’ pjanti tal-frott sintomatiċi fis-sit tal-produzzjoni, huma sproporzjonati għar-riskju fitosanitarju rispettiv.
Id-Direttiva ta’ implimentazzjoni 2014/98/UE jenħtieġ li tiġi emendata biex tiġi żgurata l-konsistenza mal-miżuri riveduti ta’ ġestjoni tar-riskju fir-Regolament ta’ Implimentazzjoni (UE) 2019/2072 kontra l-Candidatus Phytoplasma pyri Seemüller & Schneider.
Jenħtieġ li kull materjal ta’ propagazzjoni u pjanti tal-frott sintomatiċi jitneħħew u jinqerdu minnufih.
(11)
F’konformità mal-Artikolu 32 tad-Direttiva ta’ implimentazzjoni 2014/98/UE, l-Istati Membri jistgħu jawtorizzaw, sal-31 ta’ Diċembru 2022, il-kummerċjalizzazzjoni fit-territorju tagħhom tal-materjal tal-propagazzjoni u tal-pjanti tal-frott prodotti minn pjanti omm prebażiċi, bażiċi u ċċertifikati jew minn materjal CAC li kienu jeżistu qabel l-1 ta’ Jannar 2017 anki jekk dak il-materjal jew dawk il-pjanti tal-frott ma jissodisfawx ir-rekwiżiti ta’ dik id-Direttiva ta’ Implimentazzjoni.
L-esperjenza tal-Istati Membri fl-implimentazzjoni tal-leġiżlazzjoni wriet li l-kamp ta’ applikazzjoni tal-iskema ta’ ċertifikazzjoni tal-Unjoni għall-materjal tal-propagazzjoni u l-pjanti tal-frott ma jkoprix iċ-ċertifikazzjoni taż-żrieragħ u tan-nebbieta.
Għalhekk, jenħtieġ li l-miżuri tranżizzjonali attwali jkomplu japplikaw biss għall-produzzjoni taż-żrieragħ u n-nebbieta, minħabba ż-żmien meħtieġ biex dawk il-materjali jadattaw għar-rekwiżiti ta’ dik id-Direttiva.
Sabiex jiġi evitat kwalunkwe tfixkil fil-kummerċ ta’ dawk il-materjali, jenħtieġ li dik id-data tiġi estiża sal-31 ta’ Diċembru 2029.
(7) Id-Deċiżjoni ta’ Implimentazzjoni tal-Kummissjoni (UE) 2017/925 tad-29 ta’ Mejju 2017 li temporanjament tawtorizza lil ċerti Stati Membri jiċċertifikaw materjal prebażiku ta’ ċerti speċijiet ta’ pjanti tal-frott, prodotti fl-għelieqi f’kundizzjonijiet mingħajr protezzjoni mill-insetti, u li tħassar id-Deċiżjoni ta’ Implimentazzjoni (UE) 2017/167 (ĠU L 140, 31.5.2017, p. 7).